Psihiski traucējumi

**Psihiski traucējumi**, arī **garīga slimība**, ir dažāda veida noviržu no uzvedības un psiholoģiskajām normām kopums, kas indivīdam spēj izraisīt sistemātiskas ciešanas vai invaliditāti, dažkārt iespaidojot arī apkārtējos, un ko nevar uzskatīt par indivīda pārstāvošai kultūrai vai šīs kultūras citu pārstāvju pieņemtajām uzvedības un psiholoģiskajām normām atbilstošu. Dažādās kultūrās, reliģijās un laikos atšķiras stāvokļi, ko uzskata par psihiskiem traucējumiem. Pasaules vēsturē un arī mūsdienās pret dažādām garīgām slimībām pastāv stigmas un diskriminācija.

Smagu psihisko traucējumu ārstēšanai ir izveidotas speciālas iestādes, piemēram, psihiatriskās slimnīcas. Citos gadījumos tās ārstē individuāli īpaša veida speciālisti, piemēram, psihiatri un psihoterapeiti, un hospitalizēšana nav nepieciešama.

## Iedalījums
Psihiskos traucējumus iedala trīs nosacītās pakāpēs:
* iedzimtie vai dzīves laikā attīstījušies psihoneiroloģiskie traucējumi (piemēram, Dauna sindroms, demence, autisms),
* dzīves laikā, galvenokārt sociālās vides iespaidā radušies psihiskie traucējumi (piemēram, šizofrēnija, depresija, anoreksija),
* bioloģiskie vai psiholoģiskie stāvokļi, kas paši par sevi neapdraud indivīda vai sabiedrības veselību, bet var būt atšķirīgi no sabiedrībā pieņemtajām normām (piemēram, vēsturiski homoseksualitāte, kreilība), tai skaitā arī brīvdomība un jebkura antisociāla rīcība kādā sabiedrībā vai uzskatos.

Mūsdienu Rietumu zinātnes medicīna pārsvarā izšķir tikai pirmās divas pakāpes kā psihiskos traucējumus.

## Klasifikācija pēc SSK-10
Starptautiskajā statistiskajā slimību un veselības problēmu klasifikācijā (SSK) psihiski traucējumi tiek klasificēti kopā ar uzvedības traucējumiem. Šīm slimībām kodu numuri ir piešķirti no F00 līdz F99.

; Organiski psihiski traucējumi, ieskaitot simptomātiskos (F00-F09)
* F00 — Alcheimera demence
* F01 — vaskulārā demence
* F02 — demence citu citur klasificētu slimību dēļ
* F03 — neprecizēta demence
* F04 — organisks amnestisks sindroms, ko nav izraisījis alkohols vai citas psihoaktīvas vielas
* F05 — delīrijs, ko nav izraisījis alkohols vai citas psihoaktīvas vielas
* F06 — citi psihiski traucējumi, kas rodas smadzeņu bojājuma un disfunkcijas vai somatiskas slimības dēļ
* F07 — personības un uzvedības traucējumi smadzeņu slimības, bojājuma vai disfunkcijas dēļ
* F09 — neprecizēti organiski vai simptomātiski psihiski traucējumi

; Psihiski un uzvedības traucējumi psihoaktīvo vielu lietošanas dēļ (F10-F19) 
* F10 — psihiski un uzvedības traucējumi alkohola lietošanas dēļ
* F11 — psihiski un uzvedības traucējumi opioīdu lietošanas dēļ
* F12 — psihiski un uzvedības traucējumi kanabinoīdu lietošanas dēļ
* F13 — psihiski un uzvedības traucējumi, kas radušies sedatīvu un miega līdzekļu lietošanas dēļ
* F14 — psihiski un uzvedības traucējumi, kas radušies kokaīna lietošanas dēļ
* F15 — psihiski un uzvedības traucējumi, kas radušies citu stimulatoru, ieskaitot kofeīnu, lietošanas dēļ
* F16 — psihiski un uzvedības traucējumi, kas radušies halucinogēnu lietošanas dēļ
* F17 — psihiski un uzvedības traucējumi, kas radušies tabakas lietošanas dēļ
* F18 — psihiski un uzvedības traucējumi, kas radušies gaistošu organisku šķīdinātāju lietošanas dēļ
* F19 — psihiski un uzvedības traucējumi, kas radušies daudzu narkotisku un citu psihoaktīvu vielu lietošanas dēļ

; Šizofrēnija, šizotipiskie traucējumi un murgi (F20-F29)
* F20 — šizofrēnija
* F21 — šizotipiski traucējumi
* F22 — persistējoši murgi
* F23 — akūti un transitoriski psihotiski traucējumi
* F24 — inducēti murgi
* F25 — šizoafektīvi traucējumi
* F28 — citi neorganiski psihotiski traucējumi
* F29 — neprecizēta neorganiska psihoze

; Garastāvokļa [afektīvie] traucējumi (F30-F39)
* F30 — maniakāla epizode
* F31 — bipolāri afektīvi traucējumi
* F32 — depresīva epizode
* F33 — rekurenti depresīvi traucējum
* F34 — persistējoši garastāvokļa [afektīvi] traucējumi
* F38 — citi garastāvokļa [afektīvi] traucējumi
* F39 — neprecizēti garastāvokļa [afektīvi] traucējumi

; Neirotiski, ar stresu saistīti un somatoformi traucējumi (F40-F48)
* F40 — fobiska trauksmainība
* F41 — cita veida trauksme
* F42 — obsesīvi kompulsīvi traucējumi
* F43 — reakcija uz smagu stresu un adaptācijas traucējumi
* F44 — [disociatīvi [konversijas] traucējumi](https://lv.wikipedia.org/wiki/disociat%C4%ABvi_trauc%C4%93jumi)
* F45 — somatoformi traucējumi
* F48 — citi neirotiski traucējumi

; Uzvedības sindromi, kas saistīti ar fizioloģiskiem traucējumiem un somatiskiem faktoriem (F50-F59)
* F50 — ēšanas traucējumi
* F51 — neorganiski miega traucējumi
* F52 — seksuāla disfunkcija bez organiskiem traucējumiem vai slimības
* F53 — citur neklasificēti psihiski un uzvedības traucējumi pēcdzemdību periodā
* F54 — psihiski un uzvedības faktori, kas saistīti ar citur klasificētiem traucējumiem vai slimībām
* F55 — vielu, kas nerada atkarību, pārmērīga lietošana
* F59 — neprecizēti uzvedības sindromi, kas saistīti ar fizioloģiskiem traucējumiem un somatiskiem faktoriem

; Pieaugušo personības un uzvedības traucējumi (F60-F69)
* F60 — specifiski personības traucējumi
* F61 — jaukti un citi personības traucējumi
* F62 — stabilas personības pārmaiņas, kas nav saistījumā ar smadzeņu bojājumu vai slimību
* F63 — paradumu un dziņu traucējumi
* F64 — dzimumidentitātes traucējumi
* F65 — seksuālās izvēles traucējumi
* F66 — psihiski un uzvedības traucējumi, kas saistīti ar seksuālo attīstību un orientāciju
* F68 — citi pieaugušo personības un uzvedības traucējumi
* F69 — neprecizēti pieaugušo personības un uzvedības traucējumi

; Garīga atpalicība (F70-F79)
* F70 — viegla garīga atpalicība
* F71 — vidēji smaga garīga atpalicība
* F72 — smaga garīgā atpalicība
* F73 — dziļa garīga atpalicība
* F78 — cita veida garīga atpalicība
* F79 — neprecizēta garīga atpalicība

; Psihiskās attīstības traucējumi (F80-F89)
* F80 — specifiski runas un valodas attīstības traucējumi
* F81 — specifiski mācīšanās iemaņu attīstības traucējumi
* F82 — specifiski motorisko funkciju attīstības traucējumi
* F83 — jaukti specifiski attīstības traucējumi
* F84 — pervezīvi attīstības traucējumi
* F88 — citi psihiskās attīstības traucējumi
* F89 — neprecizēti psihiskās attīstības traucējumi

; Uzvedības un emocionāli traucējumi, kas parasti sākušies bērnībā un pusaudža vecumā (F90-F98)
* F90 — hiperkinētiski traucējumi
* F91 — uzvedības traucējumi
* F92 — jaukti uzvedības un emocionāli traucējumi
* F93 — emocionāli traucējumi ar bērnībai specifisku sākumu
* F94 — sociālas funkcionēšanas traucējumi ar bērnībai vai pusaudža vecumam specifisku sākumu
* F95 — rauste
* F98 — citi uzvedības un emociju traucējumi, kas parasti sākas bērnībā un pusaudža gados

; Neprecizēti psihiski traucējumi (F99)

## Atsauces

## Ārējās saites